**TÁNC**

**Táncháztalálkozó a Hagyományok Házában**  
  
Táncház-Népzene 2020 lemezbemutató  
Időpont: 2020. március 20., 18.00  
Helyszín: Hagyományok Háza  
   
Programok a Hagyományok Házában  
Időpont: 2020. március 21., 10.00-04.00  
Helyszín: Hagyományok Háza  
  
Gyermekprogramok, kézműves foglalkozások, Mese-Párbaj, filmvetítés, jubiláló együttesek lemezbemutató koncertje és táncház hajnalig

**Hagyományok Háza táncház**  
  
Időpont: 2020. március 7., 14., 21., 28.. szombatonként 21.00-02.00  
Helyszín: Hagyományok Háza  
  
A Hagyományok Háza folytatja állandó táncház-sorozatát, melynek változatlanul az Budai Vigadó Átriuma ad otthont minden szombaton 19 óra és hajnali 2 között. A táncházakban nagy hangsúlyt fektetnek a tánctanításra, a táncoslábú érdeklődők több hónapon keresztül, kiváló oktatóktól tanulhatják egy-egy tájegység táncát. A ciklusok zárását bállal ünneplik, és meghívják az adott tájegységről származó helyi zenészeket is. Tehetséges népdalénekesek segítségével ismerkedhetnek az érdeklődők az egyes tájegységek dallamkincsével, és a táncházi élet legismertebb zenekarai húzzák a talpalávalót hajnalig, így a felhőtlen szórakozásra is alkalmat kínálnak.  
A**kezdő tánctanfolyamra**isszeretettel várják a teljesen kezdőket és az újrakezdőket!  
  
**Somogy / Mezőség**  
2020.03.07.  
Kezdő: folytatódik az alapozó mezőségi kurzus (táncot tanít Onodi Attila és Onodiné Csécsi Katalin)  
Haladó: lezárul a somogyi tájegység tánctanítása  
Március 7-én egy tematikus nap keretében lezárul a somogyi tájegység táncainak tanítása.  
  
**Sóvidék**  
2020.03.14. - 04.28.  
(04.12. Húsvét szombatján nem lesz táncház a Hagyományok Házában)  
Haladó: sóvidéki táncanyag (táncot tanít, Farkas László ’Berci’ és táncospárja Maklári Erika)  
Kezdő: sóvidéki táncanyag (táncot tanít Onodi Attila és Onodiné Csécsi Katalin)

**Magyar Állami Népi Együttes: Verbunkos**  
  
Időpont: 2020. március 13., 19.00  
Helyszín: Hagyományok Háza, Színházterem  
   
A Magyar Állami Népi Együttes Verbunkos című előadásában a magyar romantika korszakának nemzeti megújulási mozgalmát idézi fel az együttes. Ezek a törekvések az ország modernizációs szándékait tükrözik. A műsor ennek a folyamatnak, a nemzeti tánc kialakulásának, majd a szájhagyományban való továbbélésének állít emléket.

#### Előadja a [Magyar Állami Népi Együttes tánckara és zenekara](https://hagyomanyokhaza.hu/hu/node/401)

#### Zenekarvezető prímás: [Radics Ferenc](https://hagyomanyokhaza.hu/hu/node/372), [Pál István Szalonna](https://hagyomanyokhaza.hu/hu/node/352)

#### Szólót énekel: [Herczku Ágnes m.v.](https://hagyomanyokhaza.hu/hu/node/384), [Kubinyi Júlia](https://hagyomanyokhaza.hu/hu/node/369)

#### Koreográfus: [Juhász Zsolt](https://hagyomanyokhaza.hu/hu/node/380), [Szilágyi Zsolt](https://hagyomanyokhaza.hu/hu/node/410), [Varga Zoltán](https://hagyomanyokhaza.hu/hu/node/473)

#### Zenei szerkesztő: [Kelemen László](https://hagyomanyokhaza.hu/hu/kelemen-laszlo)

#### Jelmez: [Lőrincz Beáta](https://hagyomanyokhaza.hu/hu/node/474)

#### Videoanimáció: [Soós Andrea](https://hagyomanyokhaza.hu/hu/node/361)

#### Rendező: [Mihályi Gábor](https://hagyomanyokhaza.hu/hu/node/357)

**A helység kalapácsa**  
Az egykori Honvéd Táncszínház előadásában  
   
Időpont: 2020. március 08., 19.00  
Helyszín: Hagyományok Háza, Színházterem  
  
Januárban nagy sikerrel mutatta be rendhagyó előadását **Novák Ferenc Tata** és az egykori Honvéd Táncszínház a Hagyományok Házában. Az együttes 70. jubileuma alkalmából előadott táncjátékban, a Helység kalapácsában zömében a ’92-es bemutató szereplői lépnek színpadra. A nagy érdeklődésre való tekintettel márciusban ismét műsorra tűzik az előadást.

A széles tenyerű Fejenagy és Szemérmetes Erzsók viszontagságos csapszéki szerelmének bimbózása és a csalánverte falu népének ármánykodása sokféle zenei és táncos tréfa alapjául szolgált már. Petőfi Sándor 'hőskölteménye', az 1844-ben íródott mű valóságos néptánc-bohózatként született újjá 1992-ben Novák Ferenc rendezésében.

Rendező-koreográfus: Novák Ferenc  
Zeneszerző: Rossa László  
Díszlet: Götz Béla  
Jelmez: Mikes Eszter

**Fókuszban a koreográfusok**   
Kovács Gerzson Péter és Fundák Kristóf  
   
Időpont: 2020. március 27.,19.00  
Helyszín: Hagyományok Háza, Színházterem  
   
A Hagyományok Háza Fókuszban a koreográfusok előadás-sorozatában a színpadi néptáncművészet kiemelkedő koreográfusait állítja fókuszpontba. Az est első részében egy ma már klasszikus, a színpadi tánctörténetben megkerülhetetlen alkotó koreográfiái jelennek meg, amelyek az adott kor mindenféle társadalmi, kulturális vagy akár politikai befolyásolása ellenére is örökérvényűvé váltak. Az est második részében egy még aktívan alkotó koreográfus műveit mutatják be, meggyőzően érzékeltetve ezáltal a színpadi néptáncművészet fejlődését, a jelen korunk diktálta új kérdéseket és az arra adott aktuális válaszokat.  
  
A sorozat szerkesztője: Szögi Csaba

**CSALÁDI ÉS GYEREKPROGRAMOK**

**Aprók tánca**  
Gyermektáncház a Hagyományok Házában  
  
Időpont: 2020. március 6., 13., 20., 27., péntekenként, 17:00-18:30  
Helyszín: Hagyományok Háza

A Hagyományok Háza gyermektáncházaiban hétről-hétre fogadják a régi és új családokat, gyerekeket! Szeretettel várják azokat a játszani, táncolni, énekelni, kézműveskedni vágyó gyerekeket és szüleiket, akik szeretnének megismerkedni az évkörhöz tartozó ünnepek és a jeles napok szokásaival! Minden héten más hangszeren szól a talpalávaló: duda, tekerő, furulya, citera, hegedű, koboz, gardon.

**ZENE**

**Gyökér adja fáját, fája adja ágát**  
Fábián Éva és tanítványai  
  
Időpont: 2020. március 7., 19.00  
Helyszín: Hagyományok Háza  
   
**Fábián Éva** népi ének tanár, énekes és mesemondó előadóművész, aki az elmúlt 45 évben számtalan tanítványának adta át a népzene szeretetét. 1999-től az Óbudai Népzene Iskola népi ének tanára, de oktatott a Liszt Ferenc Zeneművészeti Egyetemen is, illetve folyamatosan hagyományos mesemondást tanít a Hagyományok Házában. Tanítványaival közös koncertjén az érdeklődők egy olyan életműnek lehetnek tanúi, amelyben a mester és a tanítványok valódi egységet alkotnak.

**Közreműködnek:** Dövényi Gergely, Gyimes Hajdu Józsefné, Havay Viktória, Hetényi Milán, Juhász Zoltán, Kéty Dezsőné (Kádár) Erzsébet, Komáromi Márton, Komáromi Kristóf, Sáringer Kálmán, Székely Levente, Tankó Eszter, és az Óbudai Népzenei Iskola növendékei

**TEMATIKUS NAP**

**Barangolás Somogyországban**  
  
Időpont: 2020. március 7. 13:00-  
Helyszín: Hagyományok Háza  
   
A Hagyományok Háza “tematikus napok” rendezvénysorozatának következő alkalmán Somogy sokszínű és gazdag hagyományos népi kultúráját mutatja be. Kiállítással, tánccal és hangszerbemutatóval, tánctanítással, kézműves foglalkozásokkal, hagyományos népi ételkóstolóval, etnomozival hozzák közel ezt a kivételes sokszínűséget majd fergeteges mulatsággal zárják a napot.  
  
**Programok:**  
13:00-18:00:

Fafaragás Gosztonyi Zoltánnal - fa, csont és szarufaragó, Népművészet Mestere, népi iparművész - a bőrműves műhelyben

Tojásfestés Balogh Ildikóval - hímestojás festő, Népművészet Ifjú Mestere, népi iparművész - és Galabár Zoltánnal – hímestojás festő - a kosárfonó műhelyben

12:00-18:30-ig: Bölcsőtől a koporsóig somogyi viselet kiállítás a Halmos Béla-Karsai Zsigmond termekben  
13:00-18:30: Virtuális Hagyományok Háza  
13:00-16:00: Utazz velünk Somogyországba – bemutató a somogyi éneklésről, táncról, hangszerekről; gasztronómiai bemutató és kóstoló - többek között Antal Andreával, a zselici Horváth Tiborral és családjával  
16:00-18:00: Bahorka Társulat műsora, melynek szüneteiben Hagyomány kvíz lesz Farkas László ’Berci’ vezetésével  
18:00-18:30: Etnomozi - a somogyi tánckurzus záró alkalma előtt a somogyi táncanyag közös megismerése

19:00-21:00 Tánctanítás

21:00-02:00 Táncház

**FOLKLÓR FILMKLUB**

   
Időpont: 2020. március 12. 18:00  
Helyszín: Hagyományok Háza, Martin György Médiatár  
  
TÉMA: **Katonadalok** (Élő népzene)  
   
*Bevezető előadás*: *dr. Árendás Péter népzenekutató, Hetényi Milán népdalénekes*  
   
2019-ben a Hagyományok Háza a Martin György Médiatárában útjára indított néprajzi dokumentumfilm-sorozat keretében dr. Martin György néptánc- és népzenekutató életműve mellett kiemelkedő és mértékadó népzenészekről és néptáncosokról valamint folklórgyűjtőkről és néprajzi eseményekről készült filmeket mutatnak be. A sorozatot különösen ajánlják a népzenével és néptánccal foglalkozó fiatalok, középiskolai és egyetemi hallgatók figyelmébe.

**NÉPMESE**

**Szőjük-fonjuk a mesét...**  
Kackiás Garabonciások…avagy bajusz alól szól a mese  
   
Időpont: 2020. március 13.  
Helyszín: Hagyományok Háza  
   
Rendhagyó Szőjük-fonjuk estre hívja a Hagyományok Háza a mesekedvelő érdeklődőit. Az alkalom különlegessége, hogy ezúttal maga a két „különc” mesemondó, a két Langaléta Garabonciás - **Gulyás László** és **Simándi László** - kerül a fókuszba, azaz az általuk képviselt sajátos, olykor a vásári kikiáltókat idéző, garabonciás-gólyalábos, komédiás mesélő stílus.  
De ha már kackiás Garabonciások érkeznek, természetesen a boszorkányok, a tudóspásztorok, a tizenharmadik iskolát kijárt diákok, a mesés képességekre szert tett sihederek és a bajuszos mesehősök sem maradnak távol. Az esten két-két mesemondó adja egymásnak a szót, szövi-fonja a mesét, ügyesen kalauzolva a közönséget a mesék a gazdag motívumkinccsel díszített, szóval festett világában.

**Ahol a madár se jár**  
  
Időpont: 2020. március 19., 18.30  
Helyszín: Hagyományok Háza  
   
Mesemondó baráti kör felnőtteknek a Hagyományok Háza szervezésében, a Meseszó Egyesület szakmai partnerségével.  
A Hagyományok Háza mesemondó tanfolyamán végzett első hallgatók kezdeményezésére immár 10 éve létrehozott közösségi mesemondó alkalmat a Hagyományok Háza fogadta be. Így azóta havonta egy alkalommal a folyamatosan bővülő "beszélő közösség", a Meseszó Egyesület és a Hagyományok Háza  közös mesemondó estet szervez népmesetanfolyamunk régi és jelenlegi hallgatóinak önkéntes közreműködésével. Nyitva áll a kapu minden érdeklődő előtt, de szeretettel várják azokat is, akik nem csak hallgatni szeretnék a meséket, hanem maguk is bekapcsolódnának a mesemondásba.

**KÉPZÉSEK, WORKSHOPOK**

**Húsvéti tojáskosár készítés**  
4 óra kosárfonás – 4 óra tojásírás - A nap végére egy kosár tojás a jutalom!  
   
Időpont: 2020. március 6., 9.00-17.00  
Helyszín: Hagyományok Háza  
   
A húsvéti készület kiemelkedő alkalma lehet, ha magunk készítjük az ünnepi asztalra kézzel fonott vesszőkosarunkba és a viasszal írókázott tojásokat. A feltámadást jelképező tojásra hagyományos motívumok, rejtett üzenetek kerülnek. Nemcsak a locsolkodóknak készülhet a személyes ajándék, hanem szeretteinket is megajándékozhatják a foglalkozásra érkezők, a húsvéti terített asztal éke is lehet.  
A workshopon betekintést nyerhetnek a részvevők a húsvéti ünnepkör hagyományaiba, elsajátíthatják a viasszal írókázás alapjait, vagy a több színnel festés és maratás technikáját.  
Oktatók: Jókainé Gombosi Beatrix tojásíró és Kovács Zoltán kosárfonó népi iparművészek

**Kezdő citerakurzus**  
   
Időpont: 2020. március 12., 19., 26.  
Helyszín: Hagyományok Háza, Karsai Zsigmond kamaraterem  
  
A képzés repertoárja az óvodai zenei nevelés anyagához illeszkedik, illetve azt bővíti és kiegészíti. A gyakorlati foglalkozások kiscsoportos formában (maximum 15 fő), játékosan, jó hangulatban telnek.  A képzésre kizárólag óvodapedagógusok illetve pedagógusok jelentkezését várják, akik munkájuk során alkalmazni és kamatoztatni tudják az itt megszerzett hangszeres tudásukat.  
Hangszerbérlési lehetőséget csak korlátozott számban tudnak biztosítani a jelentkezők számára, a jelentkezési lapok beérkezési sorrendje alapján.  Saját hangszer esetén G-C hangolású prím illetve tenor citera a megfelelő.  
Oktatók: Berta Alexandra, Nauner-Agárdi Éva

**Nemez-bőr átkötős öv**  
   
Időpont: 2020. március 20. és 27.  
Helyszín: Hagyományok Háza, Bőrműves műhely  
  
A foglalkozás a tervezéssel indul, a résztvevők kitalálhatják saját nemez-bőr övük színeit, szélességét, záródási módját, díszítését. A tervezési folyamat során a képzés vezetői ötleteket adnak, és gondolatébresztő példákat hoznak az „öv” kultúrtörténetéből. Finom szalaggyapjúból nemezeléssel van lehetőségük a résztvevőknek elkészíteni az öv alapját, amit selyem anyag vagy selyemszál bedolgozásával, hímzéssel lehet díszíteni. A nemez színével harmonizáló bőr applikációt használhatják majd megkötő pántként elől vagy hátul, csatlakozhat a nemezelt részhez varrással vagy díszítő motívummal, de készíthetnek akár rögzítő elemet - egyfajta övcsatot - is bőrből. A lehetőségek végtelenek, az elkészült darabok biztosan egyediek lesznek.

**A NYITOTT MŰHELY PROGRAMJAI**

**Fafaragó foglalkozások Imre Sándor faragóval**  
   
Időpont: 2020. március 27., 16.00  
Helyszín: Magyar Népi Iparművészeti Múzeum  
  
Egy olyan foglalkozás-sorozat indult el a Hagyományok Háza Nyitott Műhelyében, aminek célja, hogy a kisebb-nagyobb fiúkkal megszerettessék ezt a régi mesterséget, átadják a régiek tudását, és megmutassák a fiatalabbaknak hogyan tudják hasznosan eltölteni a szabadidejüket. Várnak minden gyermeket, akik szívesen tanulnák meg a kés, bicska használatát és szívesen dolgoznának fával egy jó hangulatú műhelyben.

**Ékszerkészítő kurzus fafaragás technikával**  
Ötalkalmas ékszerkészítő kurzus Mikes Lajos népi iparművész fafaragóval  
   
Időpont: 2020. március 14., 10.00-15.00  
Helyszín: Magyar Népi Iparművészeti Múzeum  
   
Az ötalkalmas ékszerkészítő kurzus célja a pásztorművészet és életmód felelevenítése, az ékfaragás, csont-szaru intarzia, rézveret, a hagyományos népi motívumok, díszítőelemek megismertetése. Az öt alkalom alatt az érdeklődők megismerkednek a fafaragás alapjaival és a kurzus végére elkészítik saját nyakékünket.

**KIÁLLÍTÁSOK A HAGYOMÁNYOK HÁZÁBAN**

**Tradíció és reflexiók  
A Magyar Állami Népi Együttes jelmezeinek tükrében**  
**Jelmeztervezők: Furik Rita, Szűcs Edit**  
  
Kiállítás megtekinthető: 2020. április 15-ig  
Helyszín: Hagyományok Háza, Kallós Zoltán kiállítótér  
   
A Magyar Állami Népi Együttes mindennapjainak és fellépéseinek kulisszái mögé tekinthetnek be az érdeklődők a jelmeztervezők, Szűcs Edit és Furik Rita munkáin keresztül. A kiállításban megjelennek eredeti viseletek, jelmezek fotókon és a valóságban. Betekinthetünk a jelmezek kialakulásának alkotói folyamatába, miképp válik színpadi kosztümmé, alakul kortárs öltözékké a népviselet ihlette forma. A viseletek bemutatása mellett installáció idézi meg az Együttes előadásainak különleges színpadi hangulatát.

**Emberközelben**  
Bálint Zsigmond fotókiállítása  
   
Kiállítás megtekinthető: 2020. április 30-ig  
Helyszín: Hagyományok Háza, Maácz László galéria  
  
A kiállításban egy válogatás látható Bálint Zsigmond a székely mezőségen, a Nyárád-mentén és a Küküllő-mentén több évtized alatt készített anyagából. A fotókat Ádám Gyula válogatta.  
A kiállítás kurátora: Katkó Tamás

**KIÁLLÍTÁSOK A MAGYAR NÉPI IPARMŰVÉSZETI MÚZEUMBAN**

**Fa-játékok**  
Nagy Sándor fafaragó Népi Iparművész kiállítása  
   
Kiállítás megtekinthető: 2020. március 7-ig  
Helyszín: Magyar Népi Iparművészeti Múzeum  
  
Nagy Sándor a gyermekjátéktól a kopjafáig az élet minden szakaszához alkot tárgyakat. Elsősorban játszótéri, beltéri és logikai játékokat készít, amiknek változatosságában egyedülálló az országban. Nagy Sándor művészete kapcsolódik a modernitáshoz, a játékossághoz, a szabadidővel rendelkező, modernkori ember tanulási vágyához. Játékokon kívül repertoárjában akadnak hagyományos rönkbútorok, a polgári ízlésnek megfelelő szobaberendezések, ülőgarnitúrák, asztalok, székek és tükörkeretek, sőt, faragott kopjafák is.

**Szövő-Műhely**  
A Salföldi Műhely kiállítása  
   
Kiállítás megtekinthető: 2020. április 9-ig  
Helyszín: Magyar Népi Iparművészeti Múzeum  
  
A Salföldi Műhelyben nyaranta szövőtáborok zajlanak, ahol a résztvevő lányok és asszonyok elsősorban színes gyapjú szőnyegeket készítenek paraszt szövőszékeken, ezen kívül bőrművességgel, gyöngyszövéssel, nemezeléssel és más kézműves technikákkal foglalkoznak.  
1986-ban Korényi Dalma, a műhely alapítója és férje, Somogyi Győző Salföldre költöztek és állattartással kezdtek foglalkozni. Itt alakult meg a Salföldi Műhely, ahol a táborok résztvevői megismerhetik a juhtartást és gyapjúfeldolgozást, megtanulhatnak kecskét fejni és lovagolni is.  
A Salföldi Műhely számos iparművészeti díj birtokosa.